CELEX: 31984R0274
Language: el
Date: 1984-01-31
Title: Κανονισμός (ΕΟΚ) αριθ. 274/84 του Συμβουλίου της 31ης Ιανουαρίου 1984 για την τροποποίηση των κανονισμών (ΕΟΚ) αριθ. 1311/80 και (ΕΟΚ) αριθ. 1400/81 για την προμήθεια αποκορυφωμένου γάλακτος σε σκόνη στα πλαίσια των προγραμμάτων επισιτιστικής βοήθειας σε ορισμένες αναπτυσσόμενες χώρες και ορισμένους ειδικευμένους οργανισμούς

Avis juridique important

|

31984R0274

Κανονισμός (ΕΟΚ) αριθ. 274/84 του Συμβουλίου της 31ης Ιανουαρίου 1984 για την τροποποίηση των κανονισμών (ΕΟΚ) αριθ. 1311/80 και (ΕΟΚ) αριθ. 1400/81 για την προμήθεια αποκορυφωμένου γάλακτος σε σκόνη στα πλαίσια των προγραμμάτων επισιτιστικής βοήθειας σε ορισμένες αναπτυσσόμενες χώρες και ορισμένους ειδικευμένους οργανισμούς  

Επίσημη Εφημερίδα αριθ. L 032 της 03/02/1984 σ. 0002 - 0003

***** ΚΑΝΟΝΙΣΜΟΣ (ΕΟΚ) αριθ. 274/84 ΤΟΥ ΣΥΜΒΟΥΛΙΟΥ  της 31ης Ιανουαρίου 1984  για την τροποποίηση των κανονισμών (ΕΟΚ) αριθ. 1311/80 και (ΕΟΚ) αριθ. 1400/81 για την προμήθεια αποκορυφωμένου γάλακτος σε σκόνη στα πλαίσια των προγραμμάτων επισιτιστικής βοήθειας σε ορισμένες αναπτυσσόμενες χώρες και ορισμένους ειδικευμένους οργανισμούς  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1310/80 του Συμβουλίου της 28ης Μαΐου 1980 περί καθορισμού των γενικών κανόνων για την προμήθεια αποκορυφωμένου γάλακτος σε σκόνη στα πλαίσια του προγράμματος επισιτιστικής βοήθειας του 1980 σε ορισμένες αναπτυσσόμενες χώρες και ορισμένους ειδικευμένους οργανισμούς (1), και ιδίως τα άρθρα 3 και 7,  τον κανονισμό (ΕΟΚ) αριθ. 1399/81 του Συμβουλίου της 19ης Μαΐου 1981 περί καθορισμού των γενικών κανόνων για την προμήθεια αποκορυφωμένου γάλακτος σε σκόνη στα πλαίσια του προγράμματος επισιτιστικής βοήθειας του 1981 σε ορισμένες αναπτυσσόμενες χώρες και ορισμένους ειδικευμένους οργανισμούς (2), και ιδίως τα άρθρα 3 και 7,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1311/80 (3), όπως τροποποιήθηκε από τον κανονισμό (ΕΟΚ) αριθ. 1652/81 (4), προβλέπει τη χορήγηση 300 τόνων αποκορυφωμένου γάλακτος σε σκόνη στην Ισημερινή Γουινέα και 400 τόνων στο Τόγκο· ότι ο κανονισμός (ΕΟΚ) αριθ. 1400/81 (5) προβλέπει τη χορήγηση 5 000 τόνων στο Μπαγκλαντές και 250 τόνων στο Τόγκο· ότι επειδή οι ποσότητες αυτές δεν μπόρεσαν να παραδοθούν ή παραδόθηκαν εν μέρει πρέπει να επανενταχθούν στα αποθέματα των εν λόγω προγραμμάτων·  ότι η Σομαλία και η Γκάνα υπέβαλαν αίτηση για επισιτιστική βοήθεια σε αποκορυφωμένο γάλα σε σκόνη και ότι οι ανάγκες των χωρών αυτών δικαιολογούν αύξηση της επισιτιστικής βοήθειας της Κοινότητας, συνολικής ποσότητας 5 265 τόνων αποκορυφωμένου γάλακτος σε σκόνη, που πρέπει να ληφθεί από τα αποθέματα των προγραμμάτων αυτών·  ότι πρέπει, επομένως, να τροποποιηθούν ανάλογα τα παραρτήματα των κανονισμών (ΕΟΚ) αριθ. 1311/80 και (ΕΟΚ) αριθ. 1400/81,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα των κανονισμών (ΕΟΚ) αριθ. 1311/80 και (ΕΟΚ) αριθ. 1400/81 τροποποιούνται όπως αναφέρεται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Ιανουαρίου 1984.  Για το Συμβούλιο  Ο Πρόεδρος  G. LENGAGNE  (1) ΕΕ αριθ. L 134 της 31. 5. 1980, σ. 10.  (2) ΕΕ αριθ. L 141 της 27. 5. 1981, σ. 1.  (3) ΕΕ αριθ. L 134 της 31. 5. 1980, σ. 12.  (4) ΕΕ αριθ. L 165 της 28. 4. 1981, σ. 1.  (5) ΕΕ αριθ. L 141 της 27. 5. 1981, σ. 3.   ΠΑΡΑΡΤΗΜΑ  Αποκορυφωμένο γάλα σε σκόνη  1.2 // Παράρτημα του  //   // - κανονισμού (ΕΟΚ) αριθ. 1311/80:  //   // - καταργείται:  //   // Ισημερινή Γουινέα  // 300 τόνοι  // - τροποποιείται:  //   // Τόγκο  // 200 τόνοι αντί 400 τόνων  // Γκάνα  // 3 015 τόνοι αντί 2 500 τόνων  // απόθεμα  // 6 550 τόνοι αντί 6 565 τόνων  // - κανονισμού (ΕΟΚ) αριθ. 1400/81:  //   // - καταργείται:  //   // Τόγκο  // 250 τόνοι  // - τροποποιείται:  //   // Μπαγκλαντές  // 500 τόνοι αντί 5 000 τόνων  // Γκάνα  // 1 250 τόνοι αντί του «π.υ. »  // Σομαλία  // 7 000 τόνοι αντί 3 500 τόνων